
SUBVENCIÓ PER AL MANTENIMENT ORDINARI I REPARACIONS DELS CENTRES EDUCATIUS DEL MUNICIPI DE VILA-SECA

L’Ajuntament de Vila-seca té previst la concessió de subvencions a entitats d’interès general per a l’any 2026, d’acord amb el Pla Estratègic de Subvencions aprovat el 2 de març de 2026 per la Junta de Govern Local.

El programa “Subvencions per al petit manteniment dels centres educatius”, té com a objectiu general que els centres escolars tinguin en tot moment les seves instal·lacions en les degudes condicions pel que fa a electricitat, lampisteria, vidrieria, fusteria, i petites reposicions i manteniment que requereixin una actuació bàsica i ràpida, per assegurar el bon funcionament diari del centre.

Aquesta subvenció únicament es pot destinar a qualsevol de les següents finalitats:
1. Compra de materials per petites reparacions que realitzen els conserges.
1. Reposicions de diversos materials de les instal·lacions.
1. Realització de petites reparacions de les instal·lacions.

Queden excloses les despeses de:
· Mobiliari i tota la infraestructura escolar com pissarres, ordinadors, material de laboratori, biblioteca, etc
· S’exclou expressament qualsevol tipus d’obra o instal·lació que signifiqui augment de volumetria o de consum, i de noves construccions, sense comptar amb l’acceptació prèvia del Servei d’Educació, que decidirà en cada cas la seva resolució.


1. Presentació de sol·licituds
El termini de presentació de sol·licituds d’aquesta subvenció per al curs 2025-2026 serà del 7 al 24 d’abril de 2026.
La sol·licitud de concessió de subvenció està disponible a la Seu electrònica de l’Ajuntament de Vila-seca (Ajuts i subvencions).

1. Resolució de les sol·licituds
La sol·licitud de concessió de subvenció s’aprova per acord de la Junta de Govern Local.

1. Presentació de justificants i sol·licitud de pagament
El termini per a la presentació dels justificants serà previsiblement de l’19 al 31 d’octubre de 2026. Les dates definitives es concretaran en la resolució de concessió de la subvenció.

La sol·licitud de justificació i pagament està disponible a la Seu electrònica de l’Ajuntament de Vila-seca (Ajuts i subvencions).

Cal adjuntar la documentació següent:
· Documentació que acrediti la publicitat feta de la col·laboració econòmica de l’Ajuntament.
· Relació de despeses corresponents a la subvenció concedida
· Factures on hi constin totes les dades tant del proveïdor com del destinatari (número de la factura, nom, NIF, concepte, import, data i IVA): Seran vàlides les factures per justificar la subvenció compreses entre l’1 de setembre de 2025 i el 31 d’agost de 2026.
· Comprovants bancaris (rebut domiciliat, rebut de transferència o extracte bancari), segell de pagament en efectiu o altres documents que justifiquin el pagament de la despesa. 
· S’han de lliurar conjuntament amb una còpia de l’acord de la condicions de la subvenció, signat amb certificat electrònic o signat i segellat.

Qualsevol dubte que tingueu pel que fa a la tramitació d’aquesta subvenció, restem a la vostra disposició a l’Àrea d’Ensenyament de l’Ajuntament de Vila-seca.

